b'\n_START_ARTICLE_\nKerj\xc3\xa4\xc3\xa4minen\n_START_PARAGRAPH_\nKerj\xc3\xa4\xc3\xa4minen eli kerjuu tai kerj\xc3\xa4l\xc3\xa4isyys on rahan tai muiden hy\xc3\xb6dykkeiden vastikkeetonta pyyt\xc3\xa4mist\xc3\xa4 toisilta ihmisilt\xc3\xa4, yleens\xc3\xa4 elinkeinona tai elintavaksi vakiintuneena. Siit\xc3\xa4 tulonsa hankkivia kutsutaan kerj\xc3\xa4l\xc3\xa4isiksi. Kerj\xc3\xa4\xc3\xa4minen voi olla my\xc3\xb6s yksitt\xc3\xa4inen tai silloin t\xc3\xa4ll\xc3\xb6in tapahtuva kerj\xc3\xa4\xc3\xa4mistoiminto. Kerj\xc3\xa4\xc3\xa4mist\xc3\xa4 harjoittavat yleens\xc3\xa4 huomattavan k\xc3\xb6yh\xc3\xa4t ihmiset tai j\xc3\xa4rjest\xc3\xa4ytyneeseen kerj\xc3\xa4\xc3\xa4miseen liittyv\xc3\xa4t kerj\xc3\xa4\xc3\xa4j\xc3\xa4t.\n_START_SECTION_\nHistoria\n_START_PARAGRAPH_\nAntiikin Kreikassa kerj\xc3\xa4l\xc3\xa4isyys jaettiin kahteen luokkaan: toiminnallinen kerj\xc3\xa4\xc3\xa4minen (joka koettiin korkeammalla yhteis\xc3\xb6llisell\xc3\xa4 tasolla olevaksi) ja toimeton kerj\xc3\xa4\xc3\xa4minen.\n_START_SECTION_\nKerj\xc3\xa4\xc3\xa4minen Suomen laissa\n_START_PARAGRAPH_\nSuomessa kerj\xc3\xa4\xc3\xa4mist\xc3\xa4 alettiin rajoittaa jo Ruotsin vallan aikana siten ett\xc3\xa4 ensin passitta ja my\xc3\xb6hemmin vieraalla paikkakunnalla kerj\xc3\xa4\xc3\xa4minen kiellettiin. Vuonna 1852 ulotettiin kielto my\xc3\xb6s kotikunnassa kerj\xc3\xa4\xc3\xa4miseen. Kerj\xc3\xa4l\xc3\xa4inen joka ei ollut k\xc3\xb6yh\xc3\xa4inhoidon tarpeessa m\xc3\xa4\xc3\xa4riteltiin irtolaiseksi asetuksella vuonna 1879. Asetus korvattiin irtolaislailla vuonna 1936. Irtolaisena pidettiin henkil\xc3\xb6\xc3\xa4, jolla oli tapana kerj\xc3\xa4t\xc3\xa4 omissa nimiss\xc3\xa4\xc3\xa4n, k\xc3\xa4ytt\xc3\xa4\xc3\xa4 muita henkil\xc3\xb6it\xc3\xa4 kerjuuseen tai sallia hoidossaan olevan alaik\xc3\xa4isen alle 18 vuotiaan kerj\xc3\xa4t\xc3\xa4._NEWLINE_Suomessa kerj\xc3\xa4\xc3\xa4minen muuttui lailliseksi toiminnaksi vuonna 2003, jolloin s\xc3\xa4\xc3\xa4dettiin valtakunnallinen j\xc3\xa4rjestyslaki entisten kunnallisten  j\xc3\xa4rjestyss\xc3\xa4\xc3\xa4nt\xc3\xb6jen tilalle, jotka saattoivat paikallisesti rajoittaa kerj\xc3\xa4\xc3\xa4mist\xc3\xa4. EU:n vapaan liikkuvuuden seurauksena Suomeen alkoi tulla kerj\xc3\xa4l\xc3\xa4isi\xc3\xa4 uusista j\xc3\xa4senmaista It\xc3\xa4-Euroopasta, erityisesti Bulgariasta ja Romaniasta. Poliisi puuttuu  vain aggressiiviseen kerj\xc3\xa4\xc3\xa4miseen._NEWLINE_Vuonna 2014 Kokoomuksen, SDP:n, Keskustan ja Perussuomalaisten kansanedustajien aloitteesta tehtiin lakialoite "kerj\xc3\xa4l\xc3\xa4islaista", johon kuuluu muun muassa kerj\xc3\xa4l\xc3\xa4isrekisterin perustaminen.'